SWC แตกไลน์ธุรกิจผลิต-จำหน่ายนมพาสเจอร์ไรส์ฮอกไกโด-น้ำยาทำความสะอาด
SWC แตกไลน์ธุรกิจผลิต-จำหน่ายนมพาสเจอร์ไรส์ฮอกไกโด-น้ำยาทำความสะอาด
SWC แตกไลน์ธุรกิจผลิต-จำหน่ายนมพาสเจอร์ไรส์ฮอกไกโด-น้ำยาทำความสะอาด
21 ม.ค. 2563

บริษัท เชอร์วู้ด คอร์ปอเรชั่น (ประเทศไทย) จำกัด (มหาชน) หรือ SWC เปิดเผยว่า บริษัท ฮอกไกโด ฟู้ด แอนด์ เบฟเวอเรจ จำกัด ซึ่งเป็นบริษัทย่อยของ SWC ได้รับโอนหุ้นกลุ่มบริษัทฮอกไกโด คือ บริษัท ฮอกไกโด โมริโมโตะ จำกัด บริษัท ฮอกไกโด อินเตอร์เนชั่นแนลแฟรนไชส์ จำกัด และบริษัท ทีทีดี โฮลดิ้ง จำกัด จากนายวรวิทย์ วงศ์แสนประเสริฐ นายณัฐวัฒน์ ชัยณัฏฐวัฒน นายวรวัตร วงศ์แสนประเสริฐ และนางสาวรติกร โรจน์ประภากร ซึ่งเป็นผู้ถือหุ้นของกลุ่มบริษัทฮอกไกโดหลังจากบริษัทเข้าทำสัญญาซื้อขายหุ้นแล้ว
โดยวัตถุประสงค์ที่เข้าลงทุนเพื่อขยายธุรกิจไปยังอุตสาหกรรมอาหารและเครื่องดื่ม ด้วยการผลิตและจำหน่ายนมพาสเจอร์ไรส์ภายใต้ตราสินค้า “ฮอกไกโด”
นอกจากนั้น SWC ยังจัดตั้ง บริษัท ทีโพล์โปรเฟสชั่นแนล อินเตอร์เนชั่นแนล จำกัด โดย SWC เข้าถือหุ้นในสัดส่วน 99.97% ทุนจดทะเบียน 1,000,000 บาท แบ่งเป็น 10,000 หุ้น มูลค่าที่ตราไว้หุ้นละ 100 บาท วัตถุประสงค์เพื่อผลิตและจำหน่ายน้ำยาทำความสะอาดทุกชนิดในประเทศและส่งออกไปจำหน่ายต่างประเทศ
 